Pilula-minune promite să îmbunătățească metabolismul și performanța musculară. Descoperirea ar putea duce la o nouă modalitate pentru tratarea mușchilor atrofiați și are potențialul de a deveni un leac pentru insuficiența cardiacă și bolile creierului.
De asemenea, persoanele imobilizate la pat și cei care suferă de cancer vor putea beneficia de efectele benefice ale medicamentului. Cu toate acestea, cercetătorii ne avertizează că pastilele nu pot înlocui pe deplin activitățile sportive.
Până acum, s-au făcut teste pe șoareci și mai trebuie făcute multe experimente până când tratamentul va fi disponibil oamenilor.
Echipa de cercetători, care şi-a prezentat rezultatele la reuniunea de primăvară a Societăţii Americane de Chimie (ACS), speră să reproducă efectele fizice ale exerciţiilor fizice, în special capacitatea de a îmbunătăţi metabolismul, precum şi performanţa musculară, anunţă New York Post.
"Nu putem înlocui exerciţiile fizice", a declarat Bahaa Elgendy, cercetător principal al proiectului: "Dar există atât de multe cazuri în care este nevoie de un înlocuitor".